钦定古今图书集成/理学汇编/学行典/第030卷 > 理数钤〈兑集下〉 > 《经世五伦用数》
## 钦定古今图书集成/理学汇编/学行典/第030卷 > 理数钤〈兑集下〉 > 《经世五伦用数》

按：廖应淮氏定五伦用数，本元数以推之。元数以会
为命，五伦用世为身，世是身寓之位，非以身数用也。
立身位而加数，则尊卑之序不紊矣。且“父子之亲亲
者，仁也，仁者木之德，木数三；君臣之义，义者，金之德，
金数四；夫妇之别，别者，智之用也。智者，水之德，水数
一．，长幼之序，序者礼之施也，礼者火之德，火数二，朋”
友之信，信者土之德。土数五，此五伦体数一本也。体
数俱加于会位，如命主三木，一阳水，生我为父，六阴
水生我为母，父母用数加于运也，九阳金生水为祖，
祖数加于会位，以次相生，为高曾也。我生为子，七阳
火，子也，二阴火，女也，五阳土，孙也，子孙用数加于岁
位，岁位者，五位是也。以次相生为曾元云。仍也。《易》以
五为君位。二为臣位。三合二成五。于五数加于运位
也。三见三合六。〈除二剩四以二〉加于岁位，奴仆同于臣也。克
我为夫，我克为妻，阴阳正配为夫妇。四阴金，克我阳
木，夫也，数加于身，配于夫也。五阳土，生夫为舅，十阴
土，生夫为姑，舅姑用数加于会也。阳见阳为妾，见阴
为妻，阳与阴合为正，阳与阳敌为偏也，妻正而妾偏。
十阴土，妻也，妻之为言齐也，与夫齐体而耦之，故以
用数加于身也。五阳土，妾也，妾之为言接也，幸得接
见于君子，故以五数加于身下之位也。婢媵同于妾
数。“同类”者，兄弟三见三是也，兄加于运，弟加于岁也；
“合志”者，师友三合八是也，师加于运，友加于世也。此
五伦用数万殊也。一本定而不易，万殊散而有常，所
以用数依序位加之，变爻同于元运，如元命属木，父
母是水，子女是火，妻妾是土，水逢火，土旺则枯涸，火
逢金，水盛则衰灭，土值水木多则崩溃，幸不枯涸。衰
灭崩溃者，则慈孝之理之至，和柔之情之尽也。《五伦》
依此类推，吉凶无馀蕴矣。